ایلس منرو

ایلس منرو پیدائش : 1931ء ) ایک کینیڈا کے ادیب ہیں آپنے نوبل ادب انعام 2013ء میں جیتا۔

ایلس منرو 10جولائی1931 ء کو کینیڈا کے صوبے،اونٹاریو میں واقع قصبے،ونگہیم ( Wingham) میں پیدا ہوئیں۔ متوسط گھرانے سے تعلق تھا۔ رقم کی کمی کے باعث ہی دوران تعلیم ویٹرس،لائبریری کلرک اور تمباکو چننے کی ملازمتیں کر کے اپنے تعلیمی اخراجات برداشت کرتی رہیں۔ انیس سال کی تھیں جب پہلا افسانہ لکھا۔ تب بھی یہی مدعا تھا کہ اسے رسالے میں شائع کراکر آمدن بڑھائی جائے۔ حقیقت یہ ہے کہ ایلس ناول نگار بننا چاہتی تھیں۔ لکھنے کی مشق کرنے کی خاطر انھوں نے افسانے لکھنے شروع کیے۔ تب کئی ادبا کے مانند وہ بھی ناول کو افسانے پہ ترجیع دیتی تھیں۔ لیکن رفتہ رفتہ وہ طلسم ِافسانہ کی اسیر ہو کر رہ گئیں۔ حتی کہ ایک وقت ایسا آن پہنچا کہ وہ ناول کو تصیحِ اوقات کی شے سمجھنے لگیں۔ افسانوی ادب کے عاشقوں اور نقادوں کا خیال ہے،ایلس منرو کو نوبل انعام ملنا اس سچائی کا غماز ہے کہ عالمی افسانہ اب اپنے سنہرے دور میں داخل ہو چکا۔ یاد رہے،ماضی میں بیشتر نوبل ادب ایوارڈ شاعری کرنے یا ناول لکھنے والے ادبا کو دیے گئے۔ کینڈین دیہی ماحول،نسوانی مسائل اور مرد وعورت کے پیچیدہ تعلقات ایلس کی کہانیوں کے بنیادی موضوع ہیں۔ ان کے افسانوں کا مجموعی انداز عظیم روسی افسانہ نگار،چیخوف کے طرز تحریر سے ملتا جلتا ہے۔ چیخوف کے مانند ایلس کے افسانوں میں بھی پلاٹ ثانوی حیثیت رکھتا ہے۔ نیز اچانک کوئی چونکا دینے والی بات سامنے نہیں آتی۔ ایلس کے افسانے چلتے چلتے میٹھے یا کڑوے جذبات و احساسات اور سچ عیاں کرتے چلے جاتے ہیں۔ انگریزی دنیا میں ایلس کی تخلیقات کے جملے اکثر قلمکار اپنی تحریروں میں بیان کرتے ہیں۔ مثلاً ان کے ایک افسانے کا یہ جملہ:The constant happiness is curiosity(مسلسل خوشی تجسّس کی طرح ہے)کینیڈین انگریزی میں مقولے کا درجہ پا چکا۔ ایلس منرو کی زندگی کا بیشتر عرصہ دیہات میں گذرا۔ آج بھی وہ فطرت کے قریب رہنا پسند کرتی ہیں۔ سادہ اور پُروقار خاتون ہیں۔ دولت و شہرت کی دلداہ نہیں،اسی باعث ’’کمپنی کی مشہوری‘‘کی خاطر کبھی کوئی مہم نہ چلائی۔ عمر کے اس حصے میں ہیں جب ایوارڈ انسان کے لیے بے معنی بن جاتا ہے۔ تاہم نوبل ادب انعام ملنے پہ انھوں نے اظہار مسرت کیا۔ وہ اب تک ادبی دنیا کے کئی نامور ایوارڈ جیت چکیں۔ ان میں پین/مالمود ایوارڈ،او ہنری ایوارڈ،مان بوکر انٹرنیشنل پرائز اور کامن ویلتھ رائٹرز پرائز شامل ہیں۔ ایلس منرو انگریزی دنیا میں جانی پہچانی افسانہ نگار ہیں۔ نوبل کمیٹی نے انھیں جدید افسانہ نگاری کا امام (Master) قرار دیا۔

 مزید دیکھیے 
 نوبل ادب انعام

 حوالہ جات 

زمرہ:1931ء کی پیدائشیں
زمرہ:ادب میں نوبل انعام یافتگان
زمرہ:اکیسویں صدی کی کینیڈین مصنفات
زمرہ:اکیسویں صدی کی مصنفات
زمرہ:بیسویں صدی کی کینیڈین مصنفات
زمرہ:بیسویں صدی کی مصنفات
زمرہ:خاتون نوبل انعام یافتہ
زمرہ:فیلو رائل سوسائٹی ادب
زمرہ:کینیڈا کے نوبل انعام یافتہ
زمرہ:ویکی ڈیٹا سے مختلف مختصر وضاحت
زمرہ:2024ء کی وفیات
زمرہ:مئی 2024ء کی وفیات
زمرہ:کینیڈین مصنفین
زمرہ:کینیڈین افسانچہ نگار
زمرہ:مابعد جدید مصنفین
زمرہ:انگریزی زبان کے مصنفین
زمرہ:کینیڈین ناول نگار
زمرہ:منظر نویس
زمرہ:کینیڈین ادب
زمرہ:افسانے
زمرہ:بیسویں صدی کا ادب
زمرہ:اکیسویں صدی کا ادب
زمرہ:انگریزی ادب
زمرہ:ناول
زمرہ:عتاہت سے اموات
زمرہ:نیشنل بک کریٹکس سرکل ایوارڈ یافتہ